Studente behandel ná brand in Potch-woonstelNooddienste op die toneel. Foto: ER24 Russel Meiring, woordvoerder van ER24, het gesê paramedici en die brandweer is vroegoggend na die toneel ontbied waar hulle ŉ vrou en drie mans buite die woonstelblok aangetref het. “Een van die kamers was aan die brand,” het hy gesê. Volgens Meiring is die vier op die toneel vir rookinaseming behandel. Hulle is nie na ŉ hospitaal geneem nie en het verdere behandeling van die hand gewys. Meiring het gesê die vier is studente aan die Noordwes-Universiteit se Potchefstroom-kampus. Die oorsaak van brand word ondersoek. Die omvang van die skade was nie onmiddellik bekend nie.